oliverkinch/danmarks-statistik huggingface dataset:
Elbiler påvirker statens indtægt fra transportafgifter

24. juni 2025

Statens indtægter fra transportafgifter faldt med 16 pct. fra 24 mia. kr. i 2023 til 20 mia. kr. i 2024. Det er især indtægter fra registreringsafgifter af motorkøretøjer, som driver udviklingen. Faldet i indtægter fra registreringsafgifter skyldes, at en stigende andel af nye biler er elbiler med lavere registreringsafgift end benzin- og dieselbiler. Statens indtægter fra de samlede grønne afgifter var 61 mia. kr. i 2024. Udover transportafgifter udgøres de grønne afgifter bl.a. af afgifter på energi samt forurenings- og ressourceafgifter. Den stigende andel elbiler kan også ses i energiforbruget i Elbiler kan ses i husholdningernes energiforbrug (Nyt fra Danmarks Statistik 2025:182).

Offentlig miljøbeskyttelse, grønne afgifter og miljøstøtte  2024

24. juni 2025 - Nr. 194

Hent som PDF

Næste udgivelse: 24. juni 2026

Alle udgivelser i serien: Offentlig miljøbeskyttelse, grønne afgifter og miljøstøtte

Kontakt

Jonas Foged Svendsen, tlf. 21 34 73 19

Kilder og metode

Statistikken benytter samme udgifts- og indtægtsbegreber, som anvendes for den offentlige sektor i nationalregnskabet. Tallene er opgjort i løbende priser. I statistikdokumentationen er der en mere omfattende beskrivelse af kilder og metoder. Beregningerne er baseret på de enkelte identificerede udgifts- og indtægtsposter og klassificeret efter nationalregnskabsprincipper i henhold til ESA 2010 via oplysningerne i statsregnskabet samt kommunale og regionale regnskaber. 

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte
44 pct. af de ældre over 80 år har et hjælpemiddel

24. juni 2025

I 2024 havde 379.000 borgere et hjælpemiddel, som var udlånt via de kommunale hjælpemiddeldepoter. Statistikken, som i år udgives for anden gang, dækker i 2024 96 af landets kommuner. 6 pct. af borgerne i disse kommuner havde et hjælpemiddel i udlån i 2024. Andelen af borgere med et hjælpemiddel er lavest i de yngste aldersgrupper og stiger med alderen. Lidt over 1 pct. af borgerne under 25 år havde et hjælpemiddel i 2024. Blandt de ældste på 90 år og derover var andelen 78 pct.

Udlån af hjælpemidler  2024

24. juni 2025 - Nr. 192

Hent som PDF

Næste udgivelse: 26. juni 2026

Alle udgivelser i serien: Udlån af hjælpemidler

Kontakt

Birgitte Lundstrøm, tlf. 24 21 39 65

Lina Agerskov Hansen, tlf. 30 57 73 44

Kilder og metode

Statistik om Udlån af hjælpemidler er baseret på oplysninger fra de kommunale hjælpemiddeldepoter. Hjælpemidlerne er tildelt efter udvalgte paragraffer i Serviceloven, Arbejdsmiljøloven og Sundhedsloven. Populationen omfatter borgere ultimo december, som har eller har haft et hjælpemiddel i udlån i løbet af året samt borgernes hjælpemidler. Hjælpemidlerne er aktive hjælpemidler, som er udleveret i året eller forudgående år, og som stadig er i brug eller indleveret i løbet af året. Et hjælpemiddel er et produkt, der optimerer en persons funktionsevne og reducerer handicap. Det er samtidig et produkt, som kan indleveres efter brug og udleveres igen til en ny person.

Vis hele teksten »
« Minimer teksten
Statistik­dokumentation

Udlån af hjælpemidler
Godstransport holdt serviceerhvervene oppe

24. juni 2025

I første kvt. 2025 steg produktionen i servicebrancherne med 2,4 pct., når man sammenligner med 4. kvt. 2024. Branchegruppen transport bidrog med en vækst på 9,8 pct. til den samlede fremgang, og det var især virksomheder inden for godstransport, der trak op. Branchegruppen information og kommunikation oplevede en vækst på 3,4 pct., mens især et markant fald på 20,5 pct. i branchegruppen ejendomshandel og udlejning trak ned i den samlede produktion. Dette fald kom dog efter et meget højt niveau i 4. kvt. 2024, og tallene for denne branche svinger ofte en del fra kvartal til kvartal. Tallene er korrigeret for effekten af sæsonudsving og antal handelsdage.

Serviceerhvervenes produktion og omsætning  1. kvt. 2025

24. juni 2025 - Nr. 193

Hent som PDF

Næste udgivelse: 23. september 2025

Alle udgivelser i serien: Serviceerhvervenes produktion og omsætning

Kontakt

Lina Maria Pedersen, tlf. 51 68 72 80

Heidi Sørensen, tlf. 24 79 86 81

Kilder og metode

Kvartalsindeksene er simple gennemsnit over de tre måneder, der indgår i kvartalet. Metoden til at danne indeks på måneder er beskrevet i statistikdomumentationen.

Vis hele teksten »
« Minimer teksten
Statistik­dokumentation

Serviceerhvervenes produktion og omsætning

Del sidens indhold
Fald i indvinding af råstoffer i 2024

23. juni 2025

Indvindingen af råstoffer på land faldt i 2024 med 3,4 pct. sammenlignet med 2023. For hele landet blev der i 2024 indvundet 26,2 mio. m3 råstoffer på land. Faldet skyldes fald i indvindingen i Region Sjælland med 16,1 pct. sammenlignet med året før og i Region Syddanmark med et fald på 10,1 pct. De øvrige regioner oplevede stigninger, hvor regionerne Nordjylland og Midtjylland oplevede en stigning i forhold til sidste år på hhv. 6,3 pct. og 2,8 pct., men stigningen i Region Hovedstaden var på 26,4 pct. Region Hovedstaden har dog kun 3,2 pct. af den samlede indvinding.

Råstofindvinding på land  2024

23. juni 2025 - Nr. 190

Hent som PDF

Næste udgivelse: 22. juni 2026

Alle udgivelser i serien: Råstofindvinding på land

Kontakt

Morten Skovrider Kollerup, tlf. 24 52 61 68

Heidi Sørensen, tlf. 24 79 86 81

Kilder og metode

Statistikken er eksklusive tal for indvindingen af salt, olie og gas

Vis hele teksten »
« Minimer teksten
Statistik­dokumentation

Råstofindvinding i Danmark

Del sidens indhold
Halvdelen af industrien mangler efterspørgsel

23. juni 2025

I juni meldte 51 pct. af virksomhederne i industrien, at de kunne øge produktionen, hvis der var mere efterspørgsel. Det er en stigning fra 46 pct. i sidste måned, og den højeste andel siden statistikken startede i 1990. Manglen på efterspørgsel har længe været den mest udbredte begrænsning, og de seneste to måneder har den taget et yderligere spring, mens færre virksomheder oplever mangel på arbejdskraft og materialer. Da manglen på materialer toppede i april 2022, oplevede 65 pct. af virksomhederne det som en begrænsning mod 13 pct. i juni i år. Manglen på arbejdskraft toppede også i april 2022 med en andel på 43 pct., mens den andel nu er faldet til 9 pct.

Konjunkturbarometer for erhvervene  juni 2025

23. juni 2025 - Nr. 189

Hent som PDF

Næste udgivelse: 25. juli 2025

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Få studenter læser videre lige efter gymnasiet

23. juni 2025

En tiendedel af studenterne, der gennemførte en gymnasial uddannelse i 2024, valgte at gå direkte videre til en ny uddannelse. Det er et markant fald, hvis man sammenligner med årgangen fra 2014, hvor hver fjerde gik direkte videre på et nyt studium. Andelen, som fortsætter studierne direkte efter deres studentereksamen, har været faldende hvert år, hvis 2020-årgangen, som var påvirket af covid-restriktionerne, undtages.

Fra grundskole og gymnasiale uddannelser til fortsat uddannelse  2024

23. juni 2025 - Nr. 191

Hent som PDF

Næste udgivelse: 2. juni 2026

Alle udgivelser i serien: Fra grundskole og gymnasiale uddannelser til fortsat uddannelse

Kontakt

Lene Riberholdt, tlf. 23 60 62 18

Kilder og metode

Danmarks Statistik offentliggør uddannelsesstatistikken fra og med 2015 ud fra en ny klassifikation - se www.dst.dk/disced-15.

Vis hele teksten »
« Minimer teksten
Statistik­dokumentation

Fra grundskole og gymnasium til fortsat uddannelse
Lille fremgang i negativ forbrugertillid

20. juni 2025

Forbrugertillidsindikatoren er i juni på minus 15,1, hvilket er en lille fremgang i forhold til sidste måned, hvor den var minus 18,4. Fremgangen skyldes primært forbrugernes syn på Danmarks nuværende og fremtidige økonomiske situation, som er steget med henholdsvis 9,9 og 5,8 siden sidste måned. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  juni 2025

20. juni 2025 - Nr. 187

Hent som PDF

Næste udgivelse: 23. juli 2025

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
5.400 flere lønmodtagere i april

20. juni 2025

Lønmodtagerbeskæftigelsen steg i april med 5.400 personer. Det svarer til en stigning på 0,2 pct. i forhold til marts måned. I april havde 3.055.700 personer et lønmodtagerjob. I sektoren virksomheder og organisationer, som primært består af private virksomheder, var antallet af lønmodtagere 5.200 personer højere end i marts, svarende til en stigning på 0,2 pct. I sektoren offentlig forvaltning og service steg antallet af lønmodtagere i april med 200 personer. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  april 2025

20. juni 2025 - Nr. 186

Hent som PDF

Næste udgivelse: 21. juli 2025

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Stigende offentlig beskæftigelse i første kvartal

20. juni 2025

Antallet af beskæftigede i offentlig forvaltning og service steg med 1.600 fra fjerde kvartal 2024 til første kvartal 2025. Det svarer til en stigning på 0,2 pct. Tallene er opgjort i fuldtidsbeskæftigede, og der er taget højde for sæsonmønstre.

Beskæftigelse i offentlig forvaltning og service (kvt.)  1. kvt. 2025

20. juni 2025 - Nr. 188

Hent som PDF

Næste udgivelse: 22. september 2025

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Fortsat fald i dræbte og tilskadekomne i trafikken

19. juni 2025

I 2024 registrerede politiet 2.519 dræbte og tilskadekomne i trafikken. Det er et lille fald i forhold til 2023, hvor politiet registrerede 2.778 dræbte og tilskadekomne. Dermed fortsætter antallet af dræbte og tilskadekomne i trafikken med at være på et historisk lavt niveau.

Færdselsuheld  2024

19. juni 2025 - Nr. 185

Hent som PDF

Næste udgivelse: 19. juni 2026

Alle udgivelser i serien: Færdselsuheld

Kontakt

Jørn Korsbø Petersen, tlf. 20 11 68 64

Connie Østberg, tlf. 23 60 19 14

Kilder og metode

Læs mere i statistikdokumentationen om færdselsuheld og på emnesiden Færdselsuheld. Statistikken omfatter dels de færdselsuheld, der er kommet til politiets kendskab, og dels de færdselsuheld, der alene er blevet registreret af sygehusenes akutmodtagelse (se tallene i Statistikbanken på www.statistikbanken.dk/moerke). Her inddrager Danmarks Statistik oplysninger om skadestuebesøg og hospitalsindlæggelser forårsaget af færdselsuheld.

Vis hele teksten »
« Minimer teksten
Statistik­dokumentation

Færdselsuheld

Del sidens indhold
Elbiler kan ses i husholdningernes energiforbrug

18. juni 2025

Husholdningernes elforbrug til elbiler steg med 1,0 PJ (petajoule) fra 2023 til 2024, hvilket svarer til en stigning på hele 76,7 pct. Sammenlignet med husholdningernes øvrige energiforbrug til vejtransport (benzin og diesel), så udgør elbilernes elforbrug dog stadig kun en lille del (3,2 pct.). Antallet af kørte km på de danske veje var ifølge Vejdirektoratet næsten uændret fra 2023 til 2024, men alligevel faldt husholdningernes samlede energiforbrug til vejtransport med 3,1 PJ (-4,3 pct.). Det skyldes ikke mindst, at elbiler har en højere energieffektivitet end benzin- og dieseldrevne biler.

Energiregnskab for Danmark  2024

18. juni 2025 - Nr. 182

Hent som PDF

Næste udgivelse: 18. juni 2026

Alle udgivelser i serien: Energiregnskab for Danmark

Kontakt

Thomas Eisler, tlf. 20 56 92 83

Michael Zörner, tlf. 24 41 73 66

Kilder og metode

Det foreløbige energiregnskab er baseret på Energistyrelsens foreløbige energistatistik samt tal fra varestatistikken, udenrigshandel med varer og betalingsbalancen. Fordelingen på brancher er baseret på Energiregnskab for Danmark året før, hvor energiforbruget relevante steder er fremskrevet med indikatorer. Fx er energiforbruget relateret til opvarmning graddagekorrigeret. 

Vis hele teksten »
« Minimer teksten
Statistik­dokumentation

Energiregnskab for Danmark

Del sidens indhold
Stigning i antal af underretninger om børn og unge

18. juni 2025

I 2024 modtog kommunerne i alt 182.600 underretninger om bekymring for et barn eller en ungs trivsel og udvikling. Det er en stigning på 7 pct. sammenlignet med året før, hvor antallet lå på 170.500. De 182.600 underretninger handlede om 98.300 forskellige børn og unge. Det svarer til en stigning på 6 pct. i forhold til 2023, hvor tallet var 92.500. Siden afslutningen på COVID-19 har der været stigning i antallet af underretninger.

Underretninger om børn og unge  2024

18. juni 2025 - Nr. 183

Hent som PDF

Næste udgivelse: 15. september 2026

Alle udgivelser i serien: Underretninger om børn og unge

Kontakt

Marko Malic, tlf. 51 70 56 95

Kilder og metode

En underretning er det skriftlige dokument, som en borger sender til kommunen, og som omhandler borgerens bekymring omkring et barn 0-17 år eller et ufødt barns trivsel eller udvikling. Statistikken omfatter data for 2015-2021 fra landets kommuner, der har indsendt og godkendt data om underretninger.  

Vis hele teksten »
« Minimer teksten
Statistik­dokumentation

Underretninger om udsatte børn og unge
Der sælges fortsat færre cigaretter

18. juni 2025

I 2024 er salget af cigaretter faldet 9 pct. i forhold til 2023. Salget af cigaretter i 2024 var på 3.506 mio. styk - det svarer til 726 styk pr. indbygger over 18 år, hvor antallet var 804 styk i 2023. Salget af cigaretter har været faldende siden 2019 - og salget er i den periode reduceret med 37 pct. Salget af spiritus og vin er også faldet i 2024. Salget af spiritus er faldet 4,4 pct., mens salget af vin er faldet 3,2 pct. For øl er der en lille stigning i salget på 1,6 pct.

Salg af alkohol og tobak  2024

18. juni 2025 - Nr. 184

Hent som PDF

Næste udgivelse: 19. juni 2026

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold
Pensionsformuerne voksede i 2024

17. juni 2025

Den gennemsnitlige pensionsformue efter skat var 638.000 kr. ved udgangen af 2024 for personer over 18 år. Den er på et år vokset med 42.000 kr. pr. person, svarende til 7,1 pct. Målt over de sidste ti år er pensionsformuerne vokset med samlet 43 pct. Det er blandt de ældste, at pensionsformuerne er vokset hurtigst. For de 65-69-årige er den gennemsnitlige pensionsformue vokset fra 857.000 i 2014 til 1.358.000 i 2024. Det er en stigning på 58 pct., og de 65-69-årige havde i 2024 de højeste gennemsnitlige pensionsformuer, hvor det ti år før var de 60-64-årige. For de 70-74 årige er pensionsformuerne steget med 71 pct. De store stigninger i pensionsformuen for de ældre skal ses i lyset af forhøjelsen af folkepensionsalderen til 67 år samt højere aldersgrænser for, hvornår fx kapital- og ratepensioner senest skal være udbetalt. Dertil kommer, at de nuværende 65-74 årige har bidraget til arbejdsmarkedspensionerne i flere år og typisk har fået indbetalt en højere andel af deres løn end tidligere generationer.

Pensionsformuer  2024

17. juni 2025 - Nr. 179

Hent som PDF

Næste udgivelse: 26. juni 2026

Alle udgivelser i serien: Pensionsformuer

Kontakt

Jarl Christian Quitzau, tlf. 23 42 35 03

Kilder og metode

Statistikken om pensionsformuer er baseret på Danmarks Statistiks formueregister og omhandler dels størrelsen af pensionsformuer for personer i Danmark, og dels pensionsformuer opsparet i danske selskaber af personer i Danmark og udlandet. Populationen er afgrænset til personer på mindst 18 år og som er bosat i Danmark d. 31. december i året. Tjenestemandspensioner og indefrosne feriemidler indgår ikke.

Vis hele teksten »
« Minimer teksten
Statistik­dokumentation

Formue og gæld
Flere visteres til hjemmehjælp, men til færre timer

17. juni 2025

Ændret 26. juni 2025 kl. 08:20

Data vedr. vedligeholdelsestræning og genoptræning er opdateret grundet fejl i opregningerne. Rettelserne er markeret med rødt og kan findes i sidste afsnit samt sidste figur.

Vis hele teksten »
« Minimer teksten

Antallet af borgere visiteret til hjemmehjælp i eget hjem er steget fra 157.500 i 2023 til 160.200 i 2024. Det svarer til en stigning på 1,7 pct. fra 2023 til 2024. I 2024 var det primært ydelsestypen praktisk hjælp som fx rengøring og madservice, der blev visiteret til. I samme periode steg det samlede antal visiterede hjemmehjælpstimer i gennemsnit pr. måned fra 470.00 i 2023 til 480.400 i 2024, hvilket svarer til en stigning på 2,2 pct. Over de sidste ti år fra 2014 til 2024 er antallet af timer visiteret til hjemmehjælp i eget hjem generelt faldet, mens antallet af modtagere er steget. Det betyder bl.a., at hvor hjemmehjælpsmodtagere i eget hjem i 2014 i gennemsnit blev visiteret til 3,7 timers hjemmehjælp om ugen, så blev de i 2024 visiteret til 3,0 timers hjemmehjælp om ugen. Det er et fald på 23,3 pct. for den gennemsnitlige visiterede hjemmehjælp pr. modtager i eget hjem fra 2014 til 2024, svarende til 42 minutters mindre hjemmehjælp om ugen over en tiårig periode.

Service til ældre  2024

17. juni 2025 - Nr. 180

Hent som PDF

Næste udgivelse: 27. maj 2027

Alle udgivelser i serien: Service til ældre

Kontakt

Marie Borring Klitgaard, tlf. 21 55 83 71

Kilder og metode

I opgørelserne indgår der tal fra alle 98 kommuner, hvor kommunerne har godkendt deres indberetning om visiteret hjemmehjælp. Alle befolkningstal i artiklen er for ultimo det pågældende år. 

Vis hele teksten »
« Minimer teksten
Statistik­dokumentation

Sociale ydelser til ældre
Danske lastbilers transportarbejde er uændret

17. juni 2025

Det samlede transportarbejde (gods gange distance) med danske lastbiler var næsten uændret med et mindre fald på 0,3 pct. i første kvartal 2025 sammenlignet med kvartalet før og endte på 4,2 mia. tonkm, når der korrigeres for sæsonudsving. Det nationale transportarbejde faldt 3,3 pct., mens det internationale transportarbejde steg 24,3 pct.

Godstransport med danske lastbiler  1. kvt. 2025

17. juni 2025 - Nr. 181

Hent som PDF

Næste udgivelse: 23. september 2025

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Salget af musik fortsætter med at stige

16. juni 2025

Siden 2012, hvor streaming indgik i statistikken for første gang, er salget af musik steget hvert år, og det udgjorde i 2024 i alt 796 mio. kr. Udviklingen hænger sammen med den øgede udbredelse af elektroniske enheder som smartphones og tablets samt et voksende antal streamingtjenester som Spotify, Apple Music, Tidal og YouSee Musik. I 2012 udgjorde streaming 26 pct. af det samlede salg af indspillet musik. I 2024 var andelen 89 pct. I samme periode er salget af downloads og lignende formater faldet, mens salget af fysiske medier har været stigende siden 2020. I 2024 blev der solgt fysiske medier som fx vinyler og CD'er for i alt 79 mio. kr., svarende til 10 pct. af det samlede salg. Det var en stigning på 33 mio. kr. sammenlignet med 2020, hvor salget udgjorde 7 pct. I 2012 blev der solgt vinyler og CD'er mv. for 187 mio. kr. Salget faldt frem til 2016 med 55 mio. kr. Herefter faldt det yderligere til 46 mio. kr. i 2020, og det er nu på niveau med 2015, hvor der blev solgt for 75 mio. kr.

Køb og salg af musik  2024

16. juni 2025 - Nr. 177

Hent som PDF

Næste udgivelse: 5. juni 2026

Alle udgivelser i serien: Køb og salg af musik

Kontakt

Christian Max Gustaf Törnfelt, tlf. 21 63 60 20

Claus Werner Andersen, tlf. 91 37 64 04

Kilder og metode

Musikstatistikken er baseret på data fra pladeselskabernes brancheorganisation (IFPI) og organisationerne KODA og Gramex, der forvalter rettighedsbetalingerne. KODA ændrede i 2015 sin definition af, hvad et KODA-værk er. Tidligere blev et værk forstået som et KODA-værk, hvis et flertal af rettighedshaverne var KODA-medlemmer. Siden 2015 bliver alle musikværker, hvor mindst en rettighedshavere er medlem af KODA, betragtet som et KODA-værk. Ændringen i 2015 omfattede også musikværker tilbage i tid. Tidserien er korrigeret for denne ændring med en genberegning af antal værker tilbage til 2000, der er statistikkens første år. 

Vis hele teksten »
« Minimer teksten
Statistik­dokumentation

Handel med musikrettigheder- og værker

Del sidens indhold
Producentprisindeks stiger fortsat

16. juni 2025

Producentprisindeks for varer steg i maj med 9,2 pct. i forhold til samme måned sidste år. Forrige måned steg indekset med 10,3 pct. på årsbasis. Stigningen er drevet af stigninger i hovedgrupperne industri og energiforsyning på hhv. 10,2 pct. og 11,6 pct. Derimod trækker råstofindvinding indekset ned med et fald på 19,4 pct. Disse tre hovedgrupper udgør hhv. 86,6, 8,8 og 4,0 pct. af det samlede producentprisindeks. De danskproducerede varer til eksport trækker op med en stigning på 12,7 pct., mens priserne på danskproducerede varer til hjemmemarkedet er steget med 3,8 pct. Importprisindeks for varer er i samme periode faldet med 1,1 pct. Forrige måned faldt importprisindekset med 1,3 pct. på årsbasis. Faldet er hovedsageligt drevet af fald i råstofindvinding 20,2 pct. Derimod trækker industri indekset op med en stigning på 0,2 pct.

Producent- og importprisindeks for varer  maj 2025

16. juni 2025 - Nr. 178

Hent som PDF

Næste udgivelse: 15. juli 2025

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
April-påske med vanligt mange turistovernatninger

13. juni 2025

I april 2025 var der i alt 5,2 mio. turistovernatninger på hoteller, feriecentre, campingpladser, vandrerhjem og i feriehuse, hvilket er 21 pct. flere end i april 2024. Stigningen skal ses i lyset af, at påsken i 2025 lå i april, mens den i 2024 var i marts. Sammenligner man med tidligere år, hvor påsken også var placeret i april, er overnatningerne i april 2025 på niveau med både 2023 og 2022, mens der var 14 pct. flere aprilovernatninger i 2025 end i 2019.

Turistovernatninger i Danmark (md.)  april 2025

13. juni 2025 - Nr. 175

Hent som PDF

Næste udgivelse: 10. juli 2025

Alle udgivelser i serien: Turistovernatninger i Danmark (md.)

Kontakt

Majbrit Holst, tlf. 24 94 08 24

Karina Moric, tlf. 24 78 42 12

Kilder og metode

Se mere på emnesiden Overnatninger og rejser og i statistikdokumentationerne: Overnatninger på hoteller, feriecentre og vandrerhjem, Overnatninger på campingpladser, Overnatninger i lystbådehavne og Feriehusudlejning. Alle tal er i faktiske tal, hvis ikke andet er angivet.

Vis hele teksten »
« Minimer teksten

Del sidens indhold
Færre nye stofmisbrugsbehandlingsforløb i 2024

13. juni 2025

Antallet af nye stofmisbrugsbehandlingsforløb visiteret af kommunerne er faldet fra 9.600 i 2023 til 9.200 i 2024. Det svarer til et fald på 3,9 pct. Det er første gang, antallet af nye stofmisbrugsbehandlingsforløb er faldet siden 2021, hvor statistikken første gang indeholdt godkendte indberetninger fra alle 98 kommuner. Mens antallet af nye behandlinger er faldet, er antallet af personer i behandling steget fra 20.400 i 2023 til 20.700 i 2024, hvilket svarer til en stigning på 1,6 pct. Der er generelt kommet flere personer i behandling hvert år siden 2021. Samlet set ses en stigning på 7,4 pct. i antal personer i behandling fra 2021 til 2024.

Stofmisbrugsbehandling  2024

13. juni 2025 - Nr. 174

Hent som PDF

Næste udgivelse: 15. juni 2026

Alle udgivelser i serien: Stofmisbrugsbehandling

Kontakt

 Benedikte Beckman Nygaard, tlf. 21 19 10 53

Claus Østberg, tlf. 51 79 31 58

Kilder og metode

Statistikken omfatter data for 2015-2024 for de kommuner, som har valideret og godkendt oplysningerne om borgere i kommunal stofmisbrugsbehandling for det pågældende år.
Statistik om stofmisbrugsbehandling er baseret på Registret over Ventetider vedr. Behandlingsgaranti for Stofmisbrugere (VBGS), Register over Stofmisbrugere i Behandling (SIB) og Register til Kvalitets¬sikring af den Lægefaglige behandling (KvalHep).

Vis hele teksten »
« Minimer teksten
Statistik­dokumentation

Stofmisbrugsbehandling

Del sidens indhold
Moderat fald i antallet af nye firmaer i 2023

13. juni 2025

Der blev skabt 30.100 reelt nye firmaer i 2023. Det er 2,2 pct. lavere end i 2022. Det er samtidig det laveste antal i perioden 2019-2023. Blandt de nye firmaer i 2023 havde 8.600 af dem ansatte lønmodtagere, svarende til en andel på 28,6 pct. af alle de nye firmaer i året. Til sammenligning var der i 2022 27,0 pct. af de nye firmaer der havde ansatte lønmodtagere.

Erhvervsdemografi  2023

13. juni 2025 - Nr. 176

Hent som PDF

Næste udgivelse: 15. juni 2026

Alle udgivelser i serien: Erhvervsdemografi

Kontakt

Asbjørn Hviid Mikkelsen, tlf. 29 42 68 36

Kilder og metode

Erhvervsdemografi er en registerbaseret opgørelse, der er baseret på regnskabs- og firmastatistikkerne samt den årlige erhvervsbeskæftigelse. 
Reelt nye firmaer afgrænses som firmaer, der første gang får en aktivitet, der mindst svarer til aktivitetsgrænsen for aktive firmaer i Generel firmastatistik. Et firma, der har haft ringe aktivitet i en periode, men kommer over bagatelgrænsen i et givet år, betragtes som nyt i det pågældende år. Et firma, der opstår som følge af hel eller delvis overtagelse eller udskillelse af allerede igangværende aktiviteter, anses ikke for nyt. 
Årsværk omfatter antal ansatte personer i de nye firmaer omregnet til fuldtidsansatte og er således eksklusive ejerne af personligt ejede firmaer.Erhvervsdemografien har med udgivelsen af referenceåret 2022 skiftet over til en ny produktionsmetode. Denne nye metode er benyttet til at tilbageregne Erhvervsdemografien til 2019 for tal i statistikbanken og til 2010 for tal til særkørsler. Flere oplysninger om metodeændringen og statistikken generelt kan findes i statistikdokumentationen  

Vis hele teksten »
« Minimer teksten
Statistik­dokumentation

Erhvervsdemografi
Indikator tyder på stort set uændret ledighed

12. juni 2025

Ledighedsindikatoren viser en lille stigning på 300 personer i ledigheden fra april til maj. Stigningen er fordelt på 200 flere ledige på dagpenge og 100 flere ledige på kontanthjælp. Samtlige ledighedstal i denne udgivelse er omregnet til fuldtidsledige, sæsonkorrigerede og afrundet til nærmeste 100.

Ledighedsindikator  maj 2025

12. juni 2025 - Nr. 172

Hent som PDF

Næste udgivelse: 10. juli 2025

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Dansk livstilfredshed højere end EU-gennemsnittet

12. juni 2025

Målt på en skala fra 0-10 lå gennemsnittet for den danske befolknings selvrapporterede livstilfredshed på 7,6 i 2024. Til sammenligning lå den gennemsnitlige livstilfredshed på tværs af EU-medlemslandene på 7,2. Der er generelt tale om en jævn fordeling, hvor Bulgarien tegner sig for den laveste gennemsnitlige livstilfredshed med 6,2 på livstilfredshedsskalaen, mens Finland topper med 7,8.

Levevilkårsundersøgelsen (tillæg)  2024

12. juni 2025 - Nr. 173

Hent som PDF

Næste udgivelse: Ingen planlagt

Alle udgivelser i serien: Levevilkårsundersøgelsen (tillæg)

Kontakt

Martin Faris Sawaed Nielsen, tlf. 23 69 90 67

Daniel Freyr Gústafsson, tlf. 20 51 64 72

Kilder og metode

Tallene fra 2024 bygger på interviews med 6.010 husstande i Danmark. Disse husstande omfatter 11.249 personer. Kun én af husstandens voksne er blevet interviewet, men på spørgsmål, der omhandler husstanden, antages det, at svarene dækker alle husstandsmedlemmer inkl. børnene. Undersøgelsen bygger på en stikprøve og er derfor behæftet med statistisk usikkerhed. Man skal derfor være varsom med fortolkning af små niveauforskelle, særligt hvis man betragter mindre undergrupper af befolkningen. Undersøgelsen er en del af den fælles europæiske undersøgelse Statistics on Income and Living Conditions, SILC, der gennemføres i alle EU¿s medlemslande og i fx Norge og Schweiz. Formålet er bl.a. at belyse fattigdom og social udstødelse. 
Eurostat offentliggør resultater fra undersøgelsen via hjemmesiden ec.europa.eu/eurostat/web/income-and-living-conditions/overview.
Se nærmere om statistikken i statistikdokumentationen om levevilkårsundersøgelsen (SILC) og på emnesiden Levevilkårsundersøgelsen (SILC).

Vis hele teksten »
« Minimer teksten
Statistik­dokumentation

Levevilkårsundersøgelsen (SILC)

Del sidens indhold
Flest får job gennem jobannoncer og netværk

11. juni 2025

Jobannoncer og netværk er de mest udbredte veje til jobbet blandt lønmodtagere. I første kvartal 2025 havde 32 pct. af de 15-64-årige nyansatte fået jobbet via en jobannonce. Netværk var den næstmest anvendte metode, hvor 31 pct. kom i job gennem en bekendt eller en kontakt fra tidligere arbejdsplads, uddannelse eller praktik. Færre angiver, at de har fundet jobbet gennem kommunen, a-kassen eller jobcentret. Det gjaldt for 2 pct. af de nyansatte. Andelen, der fik job via en jobannonce, er faldet med 3 procentpoint siden andet kvartal 2021. Nyansatte er her defineret som personer, der har været i deres nuværende stilling i højst ét år.

Arbejdskraftundersøgelsen (kvt.)  1. kvt. 2025

11. juni 2025 - Nr. 169

Hent som PDF

Næste udgivelse: 20. august 2025

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Stigning i antallet af nyregistrerede biler i maj

11. juni 2025

Der blev registreret 17.200 nye personbiler i maj opgjort i sæsonkorrigerede tal, og det er 12,6 pct. flere end i april. Tilgangen af nye biler til husholdningerne var i maj 16,0 pct. højere end i april, mens den var 7,9 pct. højere i erhvervene. Det samlede antal registreringer af nye biler i marts-maj 2025 var 8,3 pct. højere end i december 2024 - februar 2025. I husholdningerne var der en stigning på 11,6 pct., mens tilgangen i erhvervene steg med 7,9 pct.

Nyregistrerede motorkøretøjer  maj 2025

11. juni 2025 - Nr. 171

Hent som PDF

Næste udgivelse: 14. juli 2025

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Færre unge dømt for overtrædelse af straffeloven

11. juni 2025

Overordnet ses der en faldende tendens blandt de yngre fødselsårgange, hvor færre bliver dømt for overtrædelser af straffeloven. Denne udvikling gør sig også gældende for de 18-årige. Blandt fødselsårgangen 1985 havde 7 pct. fået en dom ved alderen 18 år. For 1995-årgangen var dette 5 pct. Den tilsvarende andel for fødselsårgangen født i 2005 er 3 pct. af årgangen, som havde fået en dom ved alderen 18 år. Blandt 1965-årgangen er der en højere andel, der har fået en dom for overtrædelse af straffeloven sammenlignet med de øvrige årgange. Andelen falder blandt de efterfølgende fødselsårgange for alle aldre. Dog afviger årgangene fra 1982 til 1990 fra den generelle udvikling ved at have en højere andel dømte for overtrædelse af straffeloven end tidligere årgange.

Fødselsårgangenes kriminalitet  2024

11. juni 2025 - Nr. 170

Hent som PDF

Næste udgivelse: 11. juni 2026

Alle udgivelser i serien: Fødselsårgangenes kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Fødselsårgangenes kriminalitet

Del sidens indhold
Befolkningen i Danmark runder 6 mio. indbyggere

10. juni 2025

Befolkningen i Danmark har rundet endnu en milepæl. Den 1. maj 2025 rundede den danske befolkning, med 6.001.008 indbyggere, for første gang 6 mio. indbyggere. Sidste gang den danske befolkning rundede en lignende milepæl var i 1973, hvor befolkningen passerede 5 mio. indbyggere.

Befolkningens udvikling (år)  1. maj 2025

10. juni 2025 - Nr. 168

Hent som PDF

Næste udgivelse: 12. februar 2026

Alle udgivelser i serien: Befolkningens udvikling (år)

Kontakt

Jørn Korsbø Petersen, tlf. 20 11 68 64

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen

Del sidens indhold
Stort set uændret inflation i maj

10. juni 2025

I maj steg det samlede forbrugerprisindeks med 1,6 pct. i forhold til samme måned året før. I april var den tilsvarende stigning 1,5 pct. Det er produktgruppen fødevarer og ikke-alkoholiske drikkevarer, der bidrager mest til inflationen. Under nævnte produktgruppe er det særligt chokolade og sukkervarer, der bidrager til inflationen i maj. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 1,6 pct. i maj, hvilket primært skyldes prisstigninger på husleje. I april havde kerneinflationen en årsstigning på 1,7 pct.

Forbruger- og nettoprisindeks  maj 2025

10. juni 2025 - Nr. 165

Hent som PDF

Næste udgivelse: 10. juli 2025

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Byggeomkostningerne steg med 1,5 pct. i 1. kvartal

10. juni 2025

De samlede omkostninger ved boligbyggeri steg med 1,5 pct. i første kvartal 2025 i forhold til kvartalet før. Det skyldtes en stigning i materialeomkostningerne på 2,4 pct., mens arbejdsomkostningerne faldt med 0,3 pct. De samlede byggeomkostninger er en sammenvejning af indeksene for enfamiliehuse og etageboliger, som steg med hhv. 1,4 og 1,6 pct. Arbejdsomkostninger faldt for begge boligtyper med 0,4 pct., mens materialeomkostningerne voksede med hhv. 2,5 og 2,2 pct.

Byggeomkostningsindeks for boliger  1. kvt. 2025

10. juni 2025 - Nr. 166

Hent som PDF

Næste udgivelse: 8. september 2025

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Fortsat færre på kontanthjælp

10. juni 2025

I første kvartal 2025 faldt antallet af modtagere af kontanthjælpsydelser med 800, så der var 87.300 i marts. Det samlede antal kontanthjælpsydelsesmodtagere er nu mere end halveret i forhold til det højeste niveau, der blev observeret i årene 2013-2016. Den faldende tendens siden 2015, blev kortvarigt afbrudt i andet kvartal 2020 som følge af udbruddet af COVID-19 og igen i andet kvartal 2022 som følge af tilgangen af ukrainske krigsflygtninge. Samtlige modtagerantal i denne artikel er sæsonkorrigeret og afrundet til hele 100.

Kontanthjælpsydelser (kvt.)  1. kvt. 2025

10. juni 2025 - Nr. 167

Hent som PDF

Næste udgivelse: 11. september 2025

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Stigning i antal konkurser og tabte job i maj

6. juni 2025

Der var 232 erklærede konkurser i maj 2025 blandt aktive virksomheder, når der korrigeres for normale sæsonudsving, og det er 12,4 pct. flere end i april. Konkurserne medførte 1.003 tabte job (omregnet til fuld tid) i faktiske tal, hvilket er 36,5 pct. flere end i april. I perioden marts-maj var antallet af konkurser i aktive virksomheder 10,5 pct. højere end i perioden december-februar, mens jobtabet var 8,4 pct. lavere. Der er i denne offentliggørelse foretaget en mindre revision af tallene tilbage til 2009, da konkurser blandt grønlandske virksomheder før har været talt med. Revisionen er foretaget af hensyn til sammenlignelighed med anden erhvervs-statistik, hvor grønlandske virksomheder som udgangspunkt heller ikke indgår.

Konkurser  maj 2025

6. juni 2025 - Nr. 164

Hent som PDF

Næste udgivelse: 8. juli 2025

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Eksporten af varer steg i april

6. juni 2025

I april steg den samlede eksport af varer og tjenester med 4,1 pct. til 180,7 mia. kr. Den samlede import faldt med 2,9 pct. til 142,9 mia. kr. Ser man på udviklingen over de seneste tre måneder er den samlede eksport faldet med 4,7 pct., mens importen er faldet med 7,8 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  april 2025

6. juni 2025 - Nr. 162

Hent som PDF

Næste udgivelse: 9. juli 2025

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Industriens produktion steg i april

6. juni 2025

Industriens samlede produktion steg 2,0 pct. i april, men i perioden februar til april faldt produktionen 3,1 pct. sammenlignet med de foregående tre måneder. Ses der bort fra medicinalindustrien, så steg produktionen med 5,1 pct. i april og med 1,4 pct. i perioden februar til april sammenlignet med den foregående 3-måneders periode. Alle tal er korrigeret for normale sæsonudsving og prisudvikling.

Industriens produktion og omsætning  april 2025

6. juni 2025 - Nr. 163

Hent som PDF

Næste udgivelse: 7. juli 2025

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Lavere indkomst til højtuddannede kunstnere

5. juni 2025

Kunstnere med en mellemlang videregående uddannelse, fx fra scenekunstskolerne, havde i 2022 en gennemsnitlig indkomst før skat på 430.700 kr. Indkomsten for kunstnere med en lang videregående uddannelse, fx fra musikkonservatorierne og kunstakademierne, var 473.900 kr. Til sammenligning var den gennemsnitlige indkomst for personer i befolkningen med en mellemlang videregående uddannelse 453.000 kr., mens den for personer med en lang videregående uddannelse var 660.100 kr. Indkomsten for kunstnere med lang videregående uddannelse var dermed 28 pct. lavere end gennemsnittet i befolkningen for personer med samme uddannelsesniveau. 60 pct. af kunstnerne i Danmark havde en mellemlang eller lang videregående uddannelse i 2022, mens dette var tilfældet for 27 pct. af den danske befolkning.

Kunstnere i Danmark  2023

5. juni 2025 - Nr. 160

Hent som PDF

Næste udgivelse: 8. december 2025

Alle udgivelser i serien: Kunstnere i Danmark

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken er udarbejdet i samarbejde med medlemsorganisationerne under Dansk Kunstnerråd. Data fra medlemsorganisationerne, samt rettighedsudbetalende organisationer er indsamlet af Danmarks Statistik gennem dataleveranceaftaler, hvorefter det er anonymiseret. De resterende data stammer fra offentlige myndigheder og eksisterende registre, og indsamles med hjemmel i Lov om Danmarks Statistiks §6.

Vis hele teksten »
« Minimer teksten
Statistik­dokumentation

Kunstnere i Danmark

Del sidens indhold
Flere firmaer i branchen Videnservice i 2023

5. juni 2025

Branchen Videnservice havde 42.300 aktive firmaer i 2023, hvilket var en stigning på 800 firmaer relativt til året før. I samme periode steg antallet af fuldtidsansatte med 7.000, hvilket svarer til en stigning på 4,7 pct. Denne stigning i branchen lægger til de foregående års udvikling. I hele perioden fra 2019 til 2023 steg branchegruppens antal af aktive firmaer med 2.900 samt antal af fuldtidsansatte med 27.500, hvilket svarer til stigninger på hhv. 7,5 pct. og 21,2 pct.

Generel firmastatistik  2023

5. juni 2025 - Nr. 161

Hent som PDF

Næste udgivelse: 29. maj 2026

Alle udgivelser i serien: Generel firmastatistik

Kontakt

Julie Cathrine Krabek Sørensen, tlf. 23 66 46 60

Kilder og metode

Generel Firmastatistik omfatter alle reelt aktive firmaer, således indgår hobbylignende firmaer med ingen eller ringe aktivitet ikke i statistikken. At statistikken er afgrænset til reelt aktive firmaer betyder, at kun firmaer med et aktivitetsniveau, der modsvarer en arbejdsindsats på mindst 0,5 årsværk, er omfattet

Vis hele teksten »
« Minimer teksten
Statistik­dokumentation

Generel firmastatistik